Philippe Montanier

Philippe Montanier (Vernon, Normandia Garaia, 1964ko azaroaren 15a) futbol entrenatzaile eta futbolari ohi frantziarra da.

 Ibilbidea 
Frantziako Ligue 1 eta Ligue 2n jokatu zuen, atezain gisa. SM Caen (140 partida), Toulouse FC (88) eta FC Nantes (8) taldeetan ibili zen, besteak beste.

Futbol entrenatzaile bilakatu zen geroago, eta US Boulogne eta Valenciennes FC taldeak entrenatzeaz arduratu zen. 2011ko ekainean, Real Sociedadeko entrenatzaile izateko kontratua sinatu zuen Montanierrek. 2012-13ko denboraldian bere eskutik Errealak 4. postua eskuratu zuen, Champions Leaguerako sailkatuz eta taldearen historian mugarri arrakastatsua utziz.

2013-14an Stade rennais taldearekin hasi eta 3 urtez aritu zen bertan entrenatzen. 2016an azkenik Nottingham Forestekin fitxatu zuen.

Kategoria:Normandiarrak
Kategoria:Errealeko entrenatzaileak
Kategoria:Frantziako futbol entrenatzaileak
Kategoria:Toulouse FCko futbolariak
Kategoria:FC Nanteseko jokalariak
Kategoria:Ligue 1eko jokalariak
Kategoria:Frantziako gizon futbolariak